
2. pielikums 
Ministru kabineta 
2026. gada 27. janvāra
noteikumiem Nr. 35

"4. pielikums
Ministru kabineta
2025. gada 26. augusta
noteikumiem Nr. 523

Priekšmeti un pārtikas produkti, ko notiesātais var iegādāties komersanta izveidotajā pastāvīgajā tirdzniecības vietā brīvības atņemšanas iestādes teritorijā

1. Maize, maizes un konditorejas izstrādājumi bez krēma pildījuma, čipsi.

2. Piens un piena produkti.

3. Žāvēta, pusžāvēta un kūpināta gaļa, tās izstrādājumi, vārītās gaļas izstrādājumi (cīsiņi, desas, sardeles)*, speķis, dzīvnieku izcelsmes tauki.

4. Sālītas, žāvētas un kūpinātas zivis.

5. Augu tauki un eļļas.

6. Visu veidu konservi (piena, gaļas, zivju, sēņu, dārzeņu un augļu) un mērces (kečupi, sinepes, mārrutki) ar pašatveramiem vākiem.

7. Cukurs, cukura aizvietotājs, sāls, garšvielas un garšvielu maisījumi (izņemot piparus).

8. Svaigi un termiski apstrādāti dārzeņi.

9. Svaigi un žāvēti augļi, biezeņi, džemi, ievārījumi.

10. Medus.

11. Rieksti un attīrītas sēklas.

12. Tēja, kafija, kakao, sausais buljons un citi ēdienu koncentrāti.

13. Dzeramais ūdens, minerālūdens, sula un bezalkoholiskie dzērieni.

14. Bezrecepšu vitamīni un uztura bagātinātāji.

15. Netonētas optiskās brilles un plāksteri virspusēju ādas bojājumu aizsardzībai.

16. Kancelejas preces:
16.1. rakstāmlietas (pildspalva, teksta marķieris, zīmuļi, flomāsteri);
16.2. papīrs un papīra preces, aploksnes, pastmarkas;
16.3. rakstāmgalda piederumi (dzēšgumijas, līmes zīmuļi, zīmuļu asināmie, lineāli, palielināmie stikli);
16.4. mācību grāmatas un mācību materiāli.

17. Virtuves piederumi (šķīvji un bļodiņas diametrā līdz 25 cm, karotes, plastmasas dakšiņas, krūzītes tilpumā līdz 0,5 l) un mehāniskās vienpusējas un četrpusējas dārzeņu rīves.

18. Sērkociņi, gāzes šķiltavas un tabakas izstrādājumi (cigaretes, tinamā tabaka (140 grami), mehāniskā cigarešu veidošanas mašīna, cigarešu papīrs, cigarešu čaulītes).

19. Apģērbu un apavu kopšanas līdzekļi, izņemot etilspirtu (etanolu) saturošus, un kopšanas piederumi. Diegi un šujamadatas. Spoguļi (ne lielāki par 20x30 cm).

20. Ķermeņa kopšanas un kosmētikas līdzekļi, izņemot etilspirtu (etanolu) saturošus. Personiskās higiēnas piederumi, papīra salvetes (vienreiz lietojamās).

21. Ūdens filtra krūze ar maināmu filtru, ūdens filtrēšanas krūzes filtri.

22. Fiksēto sakaru priekšapmaksas kartes.

23. Apģērbs un apavi.

24. Iepirkuma maisiņi.

25. Foto albums (izmērā līdz 12x17x1,5 cm).

26. Ar brīvības atņemšanas iestādes priekšnieka atļauju:
26.1. televizors bez papildu funkcijām;
26.2. videospēļu iekārtas, kuras nerada neatļautas saziņas risku;
26.3. radiouztvērējs bez papildu funkcijām;
26.4. ledusskapis;
26.5. elektriskā tējkanna;
26.6. elektriskais pagarinātājs;
26.7. mazās austiņas ar vadu bez papildu funkcijām, atklātajā cietumā arī bezvadu austiņas;
26.8. elektriskais bārdas skujamais aparāts un tā aksesuāri;
26.9. elektriskā matu griežamā ierīce un tās aksesuāri;
26.10. elektriskais galda ventilators bez papildu funkcijām;
26.11. galda spēles;
26.12. galda un rokas pulkstenis (bez papildu funkcijām);
26.13. vienreizējās lietošanas baterijas bez atkārtotas uzlādēšanas iespējām.


Piezīme. *Ieslodzījuma vietu pārvalde var pārtraukt vārītas gaļas izstrādājumu realizāciju komersanta izveidotajā pastāvīgajā tirdzniecības vietā brīvības atņemšanas iestādes teritorijā no 15. maija līdz 15. septembrim."

